Trok ry oor motor op N1 | Maroela Media
Trok ry oor motor op N1
Die motor het onder die trok beland en is opgefrommel. (Foto: Boland Dorpe/Facebook)
'n Baan op die N1 tussen Laingsburg en Prince Albertweg in die Wes-Kaap was vroeg Woensdagoggend gesluit nadat 'n motor reg van voor met 'n vragmotor gebots het.
Die insittende van die motor is op die toneel dood nadat die motor onder die vragmotor beland het en opgefrommel is.
Die vragmotorbestuurder het ongedeerd van die voorval afgekom.
Jandré Bakker, woordvoerder van die provinsiale departement van vervoer, sê 'n voorlopige ondersoek dui daarop dat die oorledene beheer oor die motor verloor en met die vragmotor gebots het.
"Die ongeluk het om 06:00 plaasgevind en een baan op die N1 is vir 'n tyd lank gesluit om die toneel skoon te maak," sê Bakker. "Die pad is sedertdien weer oopgestel."
Die polisie, nooddienste en forensiese ondersoekers was op die toneel en ondersoek die saak verder.
Polisie soek na verdagtes in 'massa-skietery'
Naamsverandering wink vir Kovsie-koshuise
Hoe verskriklik! Dit moet bitter ontstellende nuus vir die naasbestaandes wees.
Beheer verloor ?
Moontlik het die motoris lang pad gery en vaak geword.
Beheer verloor?…Aan die slaap geraak .
…of kon dit dalk met opset wees..net 'n vraag
Die opskrif se trok; die berig sê vragmotor. Sover ek weet is net die woord vragmotor korrekte Afrikaans. Trok is 'n direkte vertaling van "truck" uit Amerikaanse Engels. Die Afrikaanse woord trok, sover ek weet, is 'n ding waarin goedere gelaai word en wat deel vorm van 'n trein.
My gekerm oor so 'n kleinigheid is seker onnodig, maar 'n nuuswebwerf wat trots Afrikaans is, behoort meer moeite te doen met korrekte Afrikaans oraloor. Die Afrikaanse taal word klaar oraloor bedreig, so dit sal regtig hartseer wees as verkeerde Afrikaans al is wat oorbly na al die diskriminasie teen Afrikaans.